61973J0049
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 7ης Νοεμβρίου 1973 (
*1
)
Αντικείμενο της υποθέσεως:
Ερμηνεία των κλάσεων 17.04-D-II και 21.07-F-VII του κοινού δασμολογίου όπως θεσπίστηκε από τον κανονισμό (ΕΟΚ) 950/68 του Συμβουλίου της 28ης Ιουνίου 1968, ABl. 1968, L 172, και τροποποιήθηκε από τον κανονισμό (ΕΟΚ) 2451 του Συμβουλίου, της 8ης Δεκεμβρίου 1969, ABl. L 331, σ. 1.
Διατακτικό της αποφάσεως:
1)
Η περιεκτικότητα των εμπορευμάτων που υπάγονται στη διάκριση 17.04-D-II του κοινού δασμολογίου σε λιπαρές ύλες που προέρχονται από το γάλα δεν πρέπει να είναι ικανή να επηρεάζει τον χαρακτήρα των προϊόντων αυτών ως ζαχαρωδών παρασκευασμάτων.
2)
Οι ακατέργαστες μάζες που προορίζονται για την παρασκευή ζαχαρωδών παρασκευασμάτων, έστω και αν η περιεκτικότητά τους σε ζάχαρη πρέπει να αυξηθεί ακόμα κατά τη μεταποίησή τους σε τελικό προϊόν, υπάγονται στην διάκριση 17.04-D-II, εφόσον, λόγω της συνθέσεώς τους, προορίζονται ειδικά και οριστικά για την παρασκευή ορισμένης κατηγορίας ζαχαρωδών παρασκευασμάτων.
Πρόταση του γενικού εισαγγελέα:
Ταυτίζεται κατά βάση με το διατακτικό, με την επιφύλαξη, ως προς το σημείο 2, ότι αν σ' ένα βασικό προϊόν πρέπει να προστεθεί πολύ μεγαλύτερη ποσότητα ζάχαρης από όση ήδη περιέχει, το γεγονός αυτό μπορεί να θεωρηθεί ότι αποκλείει το στοιχείο του ειδικού προορισμού του βασικού αυτού προϊόντος για την κατασκευή ορισμένης κατηγορίας τελικών προϊόντων.
(
*1
)	Γλώσσα διαδικασίας: η γερμανική.